Sunan_Nata_Alam
Kontrak Banjar 6 Juli 1797 No. 6
Pasal jang kelima. Bahwasanja telah bermufakat Tuan Sultan Soleman Sa’idallah serta anakdanja Tuan Sultan Adam dan Tuan Ratu Anum Isma’il serta sekalian Radja2 dan Menteri2 jang ada kelaziman dan kewadjiban baginja atas mendjundjung titah perintah Tuan Sultan sekaliannja itu telah menerimalah serta menanggung sekaliannja djandji perdjandjian jang atur kebesarannja atas menetapkan segala waadnja dan tiada boleh dimunkirkan dan mengubahkan segala sjaratnja jang wadh adanja dalam pasal2 dari perkara2 jang tersebut dalam ini kontrak melainkan tsabitlah dan lazim baginja mengikat dan menetapkan hingga apabila dibatalkan barang sesuatu daripadanja maka tiadalah lagi gunanja. Lagi pula Tuan Sultan serta sekalian radja2 dan menteri2 itu telah tjukuplah ia serta menanggung mengichtiarkan seboleh-bolehnja jang akan mendjadi maslahat kebadjikan dengan peliharaan jang medatangkan kesenangan dan keringanan kepada sekalian rakjat2 Tuan Sultan pada tiap2 negeri dan desa2 itu seperti memeliharakan badannja sendiri supaja mendjadi ramai pentjarian orang2 ketjil dan makmur hatinja sekalian mereka itu menghasilkan kauntungan Kompeni dengan Tuan Sultan. Lagi pula Tuan Sultan serta sekalian radja2 dan menteri itu telah menanggung pula ia memerintahkan sekalian orang ketjil pada tiap2 tempat jang boleh bertanam pohon lada disitu tambahan lagi pula menanggung mendjagakan dan memeliharakan sekaliannja kebun2 pohon lada jang bertambah2 pada tiap2 tahun banjaknja datang kepada Kompeni istimewah pula Kompeni memastikan dan menentukan akan djadinja banjak lada itu serta Kompeni tiada menerima dan tiada mengetahui dalam jang demikian itu uzur dan djawab daripada suatu sebab jang mendjadikan tiada bertambah2 lada itu. Dan lagi pula Tuan Sultan beserta sekalian radja2 dan menteri2 itu telah menanggung pula ia menghimpunkan hasil dari uang2 kepala jang sudah teradat pada tiap2 tahun dari pihak segala negeri2 dan desa2 jang Kompeni sendiri punja. Istimewah lagi hasil uang kepala dari negeri2 dan desa2 jang beperbahagian dengan Tuan Sultan. Maka sekalian hasil2 jang tersebut itu djikalau ada labahnja dalam itu melainkan Tuan Sultan punja keuntungan tetapi baik ada dapat atau tiada oleh Tuan Sultan daripada itu sekalian negeri2 dan desa2 jang tersebut itu melainkan Tuan Sultan telah menanggung membajar kepada Kompeni pada tiap2 tahun jang djumlah banjaknja dalam setahun2 3522. Dan lagi atas waad perdjandjian Kompeni boleh terima akan perhasilan jang tersebut itu daripada Tuan Sultan punja bahagian jang dari segala pak2 pabejan dan tungku dan petupan dan tjiu dan lilin dalam itu pula djikalau ada lebih-lebihan lagi Tuan Sultan punja daripada bahagiannja dalam itu pak2 jang tersebut itu bahwa lazimlah serta wadjib atas membajarkan kepada Tuan Sultan istimewah lagi djikalau tiada sampai Tuan Sultan punja bahagian dalam itu pak2 jang akan mentjukupi atas pembajar hasil2 itu melainkan lazimlah dan wadjib atas Tuan Sultan menambahi membajar kepada Kompeni. Sjahdan akan perdjandjian antara Kompeni dengan Tuan Sultan jang telah dimufakatkan serta ditetapkan akan perihal masanja jang tertentu tiap-tiap setahun dibahagi tiga mendjadi empat bulan sekali berbajar demikianlah sah ahad dan waad antara kedua pihak adanja serta permulaannja bulan Welanda jang bernama Djuli adanja.